
A fenntarthatóságra nevelés helyzete a vendéglátóipari szakképzésben és a duális képzőhelyeken a Balaton déli partján

Dolgozatom témája a fenntarthatóságra nevelés a vendéglátóipari szakképzésben. Tanulmányoztam és kutattam az olyan szakképző intézményeket, ahol a turisztikát és vendéglátást oktatják és ezekre a pályákra készítik fel a diákokat. Háttérbeszorított, ám napjainkban egyre égetőbb feladat ebben az ágazatban is a problémák kiaknázása és megoldása a fenntarthatóság szemszögéből. Választ keresek az oktatás fontosságára, a duális partnerekkel való együttműködésre és a képzés jelentőségére. A jelenlegi gazdasági helyzet még inkább az energiatakarékosságra készteti a vállalkozásokat és iskolákat, ennek hatásai a diákokra is érvényesek. Most sokkal nagyobb hangsúlyt kell fektetni a fenntarthatóságra, mint valaha és az oktatási módszereknek meg kell jelennie a vendéglátás ágazatban. Iskolai munkám során azt tapasztaltam, hogy a mai diákok sokkal kevesebbet tudnak a környezetvédelemről a fenntarthatóságról, miközben a média egyre többet foglalkozik vele. Azért választottam ezt a témát, mert iskolánkban sajnos nem teljeskörű a fenntarthatóság oktatása. Bármennyire is szeretnénk szebb és jobb jövőt, ha nem foglalkozunk a témával a mindennapokban. A képzésben sokkal nagyobb szerepet kapnak a duális képzőhelyek, így a velük ápolt kapcsolat lehetővé teszi, hogy az oktatás ne álljon meg az iskola kerítésénél. Nagyon nehéz rávenni a gazdasági társaságokat az együttműködésre, hiszen a termelő tevékenységük gátat szab az oktatás ilyen jellegű terének. Mindig is érdekelt a környezetvédelem, a fenntartható vendéglátás a mostanában igen hangzatos „zero waste” vagy „zero foodwaste” fogalom, de vajon értjük is mit takarnak a szavak?
Kutatásom célja, hogy megállapítsa, vajon az iskola vagy a munkahely tölt be nagyobb szerepet a fenntarthatóság oktatásában. Miért érdektelenek a diákok, hol rejtőznek a problémák, hol akad el az információ.




